గుమ్మునూరు జయరాం

గుమ్మునూరు జయరాం ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 అసెంబ్లీ ఎన్నికల్లో ఆలూరు శాసనసభ నియోజకవర్గం నుండి వైసీపీ అభ్యర్థిగా పోటీ చేసి ఎమ్మెల్యేగా గెలిచాడు. జయరాం ప్రస్తుతం ఆంధ్రప్రదేశ్ కార్మిక, ఉపాధిశిక్ష‌ణ‌ శాఖ మంత్రిగా బాధ్యతలు నిర్వహిస్తున్నాడు.

రాజకీయ జీవితం
గుమ్మునూరు జయరాం 2001లో ఏదూరు గ్రామ టీడీపీ ఎంపీటీసీ అభ్యర్థిగా పోటీచేసి ఓటమి పాలయ్యాడు. ఆయన 2005లో చిప్పగిరి మండల జెడ్పీటీసీగా గెలుపొందాడు. 2009 ఆంధ్రప్రదేశ్ అసెంబ్లీ ఎన్నికల్లో ప్రజారాజ్యాం పార్టీ నుండి ఎమ్మెల్యేగా పోటీ చేసి ఓటమిపాలయ్యాడు. జయరాం 2011లో వైస్సార్ కాంగ్రెస్ పార్టీలో చేరాడు. ఆయన 2014లో అసెంబ్లీ ఎన్నికల్లో ఆలూరు అసెంబ్లీ నియోజకవర్గం నుంచి వైస్సార్ కాంగ్రెస్ పార్టీ తరపున పోటీ చేసి తొలిసారి ఎమ్మెల్యేగా గెలిచి అసెంబ్లీ లోకి అడుగు పెట్టాడు. ఆయన 2019 అసెంబ్లీ ఎన్నికల్లో ఆలూరు అసెంబ్లీ నియోజకవర్గం నుండి వైసీపీ అభ్యర్థిగా పోటీ చేసి రెండవసారి ఎమ్మెల్యేగా గెలిచి ఆంధ్రప్రదేశ్ కార్మిక, ఉపాధిశిక్ష‌ణ‌ శాఖ మంత్రిగా బాధ్యతలు నిర్వహిస్తున్నాడు. ఆయన 2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా వై.ఎస్. జగన్మోహన్ రెడ్డి మంత్రివర్గంలో పరిశ్రమల శాఖ మంత్రిగా ప్రమాణ స్వీకారం చేశాడు.

2024లో జరిగే శాసనసభ ఎన్నికల్లో భాగంగా వైసీపీ అధిష్టానం అభ్యర్థుల మార్పులు చేర్పుల భాగంగా ఆలూరు ఎమ్మెల్యేగా ఉన్న గుమ్మనూరు జయరాంను తప్పించి ఆలూరు నియోజకవర్గం వైస్సార్సీపీ పార్టీ ఇంచార్జిగా విరుపాక్షిని నియమించి మంత్రిగా ఉన్న  జయరామ్ కు కర్నూలు పార్లమెంటు అభ్యర్థిగా ప్రకటించారు.  దింతో అసంతృప్తిగా ఉన్న జయరాం 2024 మార్చి 5న మంగళగిరిలో జరిగిన ‘జయహో బీసీ’ సభలో టీడీపీ అధినేత చంద్రబాబు నాయుడు సమక్షంలో తెలుగుదేశం పార్టీలో చేరాడు. జయరాం టీడీపీలో చేరిన కొద్దిసేపటికే వైసీపీ అధిష్టానం అయనను మంత్రివర్గం నుంచి బర్తరఫ్ చేస్తూ గవర్నర్‌కు సిఫార్సును పంపగా గవర్నర్‌ అబ్దుల్‌ నజీర్‌ ఆమోదం తెలిపాడు.

మూలాలు

వర్గం:ఆంధ్రప్రదేశ్ వ్యక్తులు
వర్గం:కర్నూలు జిల్లా నుండి ఎన్నికైన శాసన సభ్యులు
వర్గం:కర్నూలు జిల్లా వ్యక్తులు